ເຮືອ​ບິນ​ລົບ​ອອສ​ເຕຣ​ເລຍ ​ຂຶ້ນບິນ ປະຕິບັດ​ພາລະກິດ​ ຕໍ່ຕ້ານລັດອິສລາມ ​ເປັນ​​ເທື່ອ​ທຳ​ອິດ
​ຄະນະ​ລັດຖະບານ​ ຂອງ​ອອສ​ເຕຣ​ເລຍ ​ໄດ້​ອະນຸມັດ​ໃຫ້ ສົ່ງເຮືອບິນ​ລົບ ແລະ ກອງ​ກຳລັງ​ພິ​ເສດ ​ໄປ​ຍັງອີຣັກ.
ເຮືອບິນລົບອອສເຕຣເລຍຫຼາຍລຳ ໄດ້ຂຶ້ນບິນປະຕິບັດພາລະກິດ ສູ້ລົບເປັນເທື່ອທຳອິດ ຢູ່ເທິງນ່ານຟ້າຂອງອີຣັກ ອັນເປັນສ່ວນນຶ່ງ ຂອງຄວາມພະຍາຍາມຂອງນາໆຊາດ ເພື່ອຕໍ່ສູ້ກັບ ພວກຫົວຮຸນ ແຮງລັດອິສລາມ ລັດຖະມົນຕີປ້ອງກັນປະເທດອອສເຕຣເລຍ ກ່າວໃນວັນຈັນມື້ນີ້ ວ່າ ເຮືອບິນສອງລຳຂອງອອສເຕຣເລຍ ໄດ້ປະຕິບັດພາລະກິດ ດັ່ງກ່າວ ເມື່ອຄືນວານນີ້ ເຂດນ່ານຟ້າພາກເໜືອຂອງອີຣັກ ແຕ່ ບໍ່ໄດ້ຍິງໃສ່ເປົ້າໝາຍໃດໆ ຖ້ຽວບິນດັ່ງກ່າວ ເກີດຂຶ້ນຫຼາຍມື້ ຫຼັງຈາກທີ່ຄະນະລັດຖະບານ ຂອງ ອອສເຕຣເລຍ ໄດ້ອະນຸມັດໃຫ້ ສົ່ງເຮືອບິນລົບແລະກອງກຳລັງພິເສດ ໄປຍັງອີຣັກ ກະຊວງປ້ອງກັນປະເທດ ກ່າວໃນວັນຈັນມື້ນີ້ວ່າ ຕົນຍັງລໍຖ້າການອະນຸມັດຈາກລັດຖະບານ ອີຣັກ ໃຫ້ກອງກຳລັງພິເສດ ເລີ້ມ ກອງກຳລັງສະຫະລັດ ໄດ້ປະຕິບັດງານໂຈມຕີທາງອາກາດ ຕໍ່ຕ້ານພວກກຸ່ມລັດອິສລາມຢູ່ໃນຊີເຣຍ ແລະ ອີຣັກ ມາໄດ້ ຫຼາຍອາທິດແລ້ວ ກອງທັບສະຫະລັດກ່າວໃນວັນອາທິດ ວານ ນີ້ວ່າ ການໂຈມຕີທາງອາກາດຫຼ້າສຸດເມື່ອບໍ່ດົນນີ້ ລວມ ມີການທຳລາຍລົດຖັງ ຫຼາຍຄັນ ແລະ ໄດ້ຍິງໂຈມຕີໃສ່ຈຸດທີ່ໝັ້ນ ຫຼາຍແຫ່ງ ຢູ່ໃນເມືອງ Raqqa ແລະ ເມືອງ Al Mayadin ໃນ ຊີເຣຍ ພ້ອມກັບໄດ້ຖະຫລົ່ມເປົ້າໝາຍຂອງພວກລັດອິສລາມ ຫຼາຍແຫ່ງ ໃກ້ໆກັບເມືອງ Fallujah ເມືອງ Hit ແລະ ເມືອງ Sinjar ໃນອີຣັກ ໃນວັນອາທິດວານນີ້ເຊັ່ນກັນ ມີປະຊາຊົນເທີກີ 5 ຄົນ ໄດ້ຮັບບາດເຈັບ ເມື່ອລູກປືນຄົກ ໄດ້ຖືກຍິງມາຕົກໃສ່ເຮືອນຫຼັງນຶ່ງຢູ່ໃນເທີກີ ຊຶ່ງຫ່າງຈາກ ເຂດຊາຍແດນໄປ 2-3 ຫຼັກກິໂລ ແມັດ ບ່ອນທີ່ມີການສູ້ລົບກັນຢ່າງດຸເດືອດ ລະຫວ່າງພວກຫົວຮຸນແຮງລັດອິສລາມ ແລະ ພວກນັກຕໍ່ສູ້ຊາວເຄີດ ໃນເມືອງ Kobani ຂອງຊີເຣຍ ທີ່ມີອີກຊື່ນຶ່ງວ່າ Ayn Arab ນັ້ນ